Menighedsrådsmøde i Garnisonskirken den 17. marts kl. 19

Til stede: Jens Christian Grøndahl, Jacob Ørsted, Jan Pehrsson, Marianne Skodborggaard, Gert Lorenzen, Vibeke Hougaard, Gustav Grüner, Karen Voigt Steffensen, Annie Graae, Michael Fornitz, Klaus Frederiksen og Kaj Norre

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Dagsordenen blev godkendt. |
| 2 Godkendelse af referat af menighedsrådsmøde den 20. januar 2022.  |  |
|  | Referatet fra sidste menighedsrådsmøde blev godkendt. |
| 3.Orientering fra formand, præst, kasserer, kontaktperson, kirkeværge, aktivitetsudvalg, børnehave og menighedspleje. |  |
|  | **Formand:** Vi er kommet i gang med forberedelserne til vores lysprojekt. Der er blevet indhentet tre tilbud fra elektrikere på udførelse af opgaven. Straks vi har taget stilling til tilbuddene, vil projektet blive forelagt provstiudvalget.  |
|  | **Præst:** Vi har haft fastelavnsgudstjeneste for børnefamilier. Det forløb godt, men der er mange konkurrerende arrangementer ved den lejlighed, så vi vil fremover satse på andre højtider for familiegudstjenester. Næste familiegudstjeneste ligger på Palmesøndag.Bededagsgudstjenesten ligger torsdag aften kl. 19. Det samme gælder Skærtorsdagsgudstjenesten, som ligger kl. 17. |
|  | **Kontaktperson:** Der er ro på personalefronten. |
|  | **Kirkeværge:** Der har været afholdt møder angående lysprojektet. Der er indhentet tilbud fra tre forskellige elektrikerfirmaer. Gustav Grüner foreslår, at vi fortsætter arbejdet med Lumen Tech, som Marianne Tuxen har gode erfaringer med fra tidligere opgaver og som også ser økonomisk fornuftigt ud. Menighedsrådet er enig med kirkeværgen og man vælger derfor at pege på Lumen Tech til udførelse af opgave. Marianne Skodborggaard, som sidder i Provstiudvalget, vil ved førstkommende møde præsentere projektet.Angående jordpladsen på kirkegården går det sin gang.  |
|  | **Menighedsplejen:** Der er årsmøde i menighedsplejen den 1. maj. Ved sidste møde besluttede man at ændre i vedtægterne, således at man bliver valgt for to år af gangen. Det skal til afstemning på årsmødet. Menighedsrådet vil give 200 kr. per deltager fra kirkekassen til den store udflugt. Ægtefæller til menighedsrådsmedlemmer skal betale fuld pris. |
|  | **Aktivitetsudvalget:** Tirsdagsmøderne er planlagt. Det samme gælder kirkehøjskolen. Der er også arrangeret et aftenarrangement. |
|  | **Børnehaven:** Jacob Ørsted orienterer. |
| 4. Godkendelse af Årsregnskab 2021.(Se bilag) |  |
|  | Kassereren gennemgår Årsregnskab 2021 for menighedsrådet. Menighedsrådet godkendte ”Garnisons Sogns Menighedsråd, CVR-nr. 21289310, Regnskab 2021, Afleveret d. 04-03-2022 13:57”. |
| 5. Nye takster for Garnisons Kirkegaard.(Se bilag) |  |
|  | Klaus Frederiksen fremlagde og orienterede om de nye takster på Garnisons Kirkegård. Menighedsrådet godkendte de nye takster. |
| 6. Beslutningsforslag vedr. Årsregnskab for 2021.(Se bilag) |  |
|  | Menighedsrådet drøftede punktet, hvorefter der blev stemt om det fremlagte forslag. Gustav Grüner og Vibeke Hougaard stemte for. Jens Christian Grøndahl, Gert Lorenzen, Jan Pehrsson og Jacob Ørsted stemte imod. Marianne Skodborggaard undlod at stemme. |
| 7. Status vedr. ny belysning i kirken.  |  |
|  | Det slås fast, at Marianne Tuxens projektforslag for belysning af kirken blev vedtaget. |
| 8. Beslutning vedr. Citykirkerne.(Se bilag) |  |
|  | Jan Pehrsson og Karen Voigt Steffensen refererer fra møderne med *Citykirkene*. Det besluttes, at Garnisonskirken træder ud af samarbejdet. |
| 9. Forslag om særudsmykning af kirken ved højtider og kirkelige handlinger. |  |
|  | Jacob Ørsted foreslår at få udført en særlig dekoration til brug ved højtider og mærkedage. Rådet stiller sig positivt, men efterspørger en visualisering af projektet samt et overslag for en pris. Punktet vil blive sat på dagsordenen på næste menighedsrådsmøde.  |
| 10. Revision af mødedatoer for resterende MR-møder i 2022. |  |
|  | De nye datoer for menighedsrådsmøder i 2022: **Torsdagene 2. juni, 1. september, 13. oktober og 3. november.** |
| 11. Eventuelt. |  |
|  | Intet. |
| 12. Lukket punkt. |  |
|  |  |